paragraph_text: UGK (kratica za Underground Kingz) je bio američki hip hop sastav iz Port Arthura, Teksasa. Sastav je 1987. godine formirao Pimp C kojemu se iste godine pridružio Bun B. Kroz cijelu karijeru imali su potpisan ugovor s diskografskom kućom Jive Records. Glazbenu karijeru započeli su 1988. godine objavljivanjem prvog EP-a The Southern Way. Debitantski studijski album Too Hard to Swallow objavili su 1992. godine.